                       højesterets kendelse
                           afsagt tirsdag den 31. marts 2015
sag 18/2015
advokat lars sandager kærer østre landsrets salærfastsættelse i sagen:
a
(advokat lars sandager)
mod
alm. brand forsikring a/s
(advokat christina neugebauer)
i tidligere instans er truffet beslutning den 29. august 2014 af østre landsrets 10. afdeling.
i påkendelsen har deltaget tre dommere: thomas rørdam, vibeke rønne og jens peter
christensen.
påstande
kærende, advokat lars sandager, har nedlagt påstand om, at det salær, som er tilkendt ham
som beskikket advokat for a, forhøjes med 75.000 kr. + moms til 175.000 kr. + moms.
landsretten har henholdt sig til sin beslutning af 29. august 2014.
sagsfremstilling
advokat lars sandager var beskikket advokat for a under sagens behandling i østre lands-
ret.
sagen drejede sig om erstatning for tabt arbejdsfortjeneste i anledning af en personskade, som
a pådrog sig ved et færdselsuheld.
                                                - 2 -
ved byrettens dom af 12. oktober 2012 blev alm. brand forsikring a/s dømt til at betale
2.043.314,47 kr. med procesrente til a for erhvervsevnetab og til at anerkende, at a var be-
rettiget til fortsat beregning af tabt arbejdsfortjeneste indtil den 7. juni 2011. i sagsomkostnin-
ger for byretten blev alm. brand forsikring pålagt at betale 200.000 kr. til a, hvoraf 49.340
kr. var til dækning af retsafgift.
alm. brand forsikring ankede byrettens dom til østre landsret med påstand om frifindelse,
subsidiært betaling af et mindre beløb. a nedlagde påstand om, at alm. brand forsikring
skulle betale 2.518.252 kr. i yderligere erstatning for tab af erhvervsevne, subsidiært stadfæ-
stelse.
i forbindelse med sagens behandling for landsretten fik a bevilget fri proces, og advokat lars
sandager blev beskikket som advokat for ham.
ved østre landsrets dom af 4. juli 2014 blev byrettens afgørelse ændret, således at erhvervs-
evnetabserstatningen blev nedsat til 1.146.876,97 kr. alm. brand forsikring blev endvidere
frifundet for as anerkendelsespåstand vedrørende tabt arbejdsfortjeneste. landsretten be-
stemte, at ingen af parterne skulle betale sagsomkostninger til den anden part for byret eller
landsret.
ved brev af 8. juli 2014 til landsretten anmodede advokat lars sandager om 200.000 kr. +
moms i salær for landsretten.
den 18. juli 2014 modtog advokat lars sandager 75.000 kr. inkl. moms i salær fra landsret-
ten.
ved brev af 5. august 2014 anmodede advokat lars sandager om yderligere salær.
den 29. august 2014 besluttede landsretten at forhøje det tilkendte salær for landsretten med
40.000 kr. + moms til 100.000 kr. + moms.
                                                 - 3 -
ved kæreskrift af 21. januar 2015 kærede advokat lars sandager landsrettens beslutning til
højesteret.
for højesteret har advokat lars sandager oplyst bl.a., at der siden september 2012, hvor sa-
gen var færdigbehandlet ved københavns byret, har været anvendt 88,4 medarbejdertimer,
heraf ca. 68,5 advokattimer på sagen.
anbringender
advokat lars sandager har til støtte for sin påstand bl.a. anført, at salæret til en beskikket
advokat skal fastsættes på baggrund af sagens størrelse. sagen drejede sig for landsretten om
betaling af godt 2.500.000 kr., og salæret skal derfor fastsættes efter de vejledende satser for
fastsættelsen af et passende beløb til dækning af udgifter til advokatbistand i proceduresager
for sager med en sagsværdi i intervallet 2.000.001 kr. – 5.000.000 kr. salæret skal konkret
fastsættes i det øvre kvartil henset til, at sagsbehandlingen for østre landsret har varet i mere
end 2 år, at der er afgivet et større antal processkrifter vedrørende flere tvistepunkter, og at der
har været procedure om formalitetsspørgsmål.
højesterets begrundelse og resultat
efter retsplejelovens § 334, stk. 2, tilkommer der den beskikkede advokat et passende salær
samt godtgørelse for udlæg.
det er ved højesterets kendelse af 27. maj 1999 (ufr 1999 s. 1414) og i senere sager fast-
slået, at salær til en beskikket advokat i en civil sag i overensstemmelse med mangeårig prak-
sis ”bør fastsættes med udgangspunkt i de vejledende salærtakter, der anvendes ved fastsæt-
telsen af sagsomkostninger, men således, at der – som hidtil – tillige kan tages hensyn til det
opnåede resultat, sagens beskaffenhed og arbejdets omfang.”
højesteret finder ikke tilstrækkeligt grundlag for at ændre landsrettens afgørelse vedrørende
fastsættelse af salær til advokat lars sandager.
højesteret stadfæster herefter landsrettens afgørelse.
                                             - 4 -
                                     thi bestemmes:
landsrettens afgørelse vedrørende salær til den beskikkede advokat, advokat lars sandager,
stadfæstes.
